شه‌فه‌ق نيوز/ مه‌سعود بارزانى سه‌رۆك پارت ديموكرات كوردستان، له‌ هه‌وارگه‌ى سه‌ڵاحه‌دين له‌ هه‌ولێر پيشوازى كرد له‌ عه‌لى باپير مير كۆمه‌ڵ ئسلامى كوردستانى و شاند ياوه‌رى.
له‌ى باوه‌ته‌و، پارت ديموكرات كوردستان له‌ به‌ياننامه‌يگ ئه‌را شه‌فه‌ق نيوز وت: له‌و دانيشتنه‌ هه‌ردوگلا باس له‌ بارودۆخ سياسى و دويايين روێداگه‌يل له‌ كوردستان و عراق و ناوچه‌گه‌ كردنه‌.
به‌ياننامه‌گه‌ وت: له‌ دانيشتنه‌گه‌ باسيش له‌ خواست هه‌ماهه‌نگى ناونى لايه‌نه‌يل سياسى كوردستانى كرياگه‌ له‌بان به‌رژه‌وه‌نديه‌يل باڵا و خاڵه‌يل هاوبه‌ش ناونيان و ره‌سين ئه‌را يه‌كڕزێ نيشتمانى و هه‌ردوگلايش ريككه‌فتنه‌ له‌بان خواست يه‌ك وتارێ و هه‌ماهه‌نگى ناونى فراكسيۆنه‌يل كوردستانى له‌ به‌غدا.
